FI Euroopan unionin virallinen lehti C 331/6

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. päivänä toukokuuta 1994 annetun Euroopan parlamentin ja neuvoston direktiivin 94/22/EY (1) mukainen Ranskan hallituksen ilmoitus

(Lausunto hakemuksesta laajentaa nestemäisten tai kaasumaisten hiilivetyjen etsintään oikeuttavaa yksinomaista lupaa, ns. Claracqin lupaa)

(2005/C 331/03)

(ETA:n kannalta merkityksellinen teksti)

Celtique Energie Limited -yritys, jonka päätoimipaikan osoite on 36, Sekforde Street, Lontoo (Englanti) on hakenut 15. helmikuuta 2005 päivätyllä hakemuksella nestemäisten ja kaasumaisten hiilivetyjen etsintään oikeuttavaa yksinomaista lupaa (ns. Claracqin lupa) kolmeksi vuodeksi pinta-alaltaan noin 726 neliökilometrin alueelle, joka sijaitsee seuraavien departementtien alueella: Pyrénées Atlantiques ja Landes.

Lupaa on haettu alueelle, jonka rajat kulkevat seuraavassa taulukossa maantieteellisesti määritettyjen pisteiden kautta. Nollapituuspiiri on Pariisin pituuspiiri (myös Greenwichin meridiaaniin perustuvat koordinaatit on annettu).

PISTEET Y (PITUUS) X (LEVEYS) A 48,50 gr P 3,30 gr L B 48,50 gr P 3,05 gr L C 48,47 gr P 3,05 gr L D 48,47 gr P 2,93 gr L E 48,50 gr P 2,93 gr L F 48,50 gr P 2,90 gr L G 48,35 gr P 2,90 gr L H 48,35 gr P 2,87 gr L I 48,34 gr P 2,87 gr L J 48,34 gr P 2,85 gr L K 48,33 gr P 2,85 gr L L 48,33 gr P 2,80 gr L M 48,20 gr P 2,80 gr L N 48,20 gr P 3,10 gr L O 48,30 gr P 3,10 gr L P 48,30 gr P 3,13 gr L Q 48,33 gr P 3,13 gr L R 48,33 gr P 3,17 gr L S 48,35 gr P 3,17 gr L T 48,35 gr P 3,25 gr L U 48,40 gr P 3,25 gr L V 48,40 gr P 3,30 gr L

Hakemusten esittäminen

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty 19. huhtikuuta 1995 Ranskan etsimisluvista antaman ja myöhemmin muuttaman säädöksen 95–427 3, 4 ja 5 artiklassa.

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta noudattaen menettelyä, joka on selostettu Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista 19. huhtikuuta 1995 annetussa Ranskan asetuksessa 95–427 (Journal officiel de la République française, 22.4.1995).

Kilpailevat hakemukset on toimitettava kaivosasioista vastaavalle ministerille alla olevaan osoitteeseen. Päätökset alkuperäisestä ja kilpailevista hakemuksista ilmoitetaan kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen, eli viimeistään 15. helmikuuta 2007.

Toiminnan harjoittamista ja siihen liittyviä päätöksiä koskevat ehdot ja edellytykset

Hakijoita pyydetään tutustumaan kaivoslain (code minière) 79 artiklaan ja 79 artiklan 1 kohtaan sekä kaivostöistä 9. toukokuuta 1995 annettuun muutettuun asetukseen nro 95–696 (Journal officiel de la République française, 11.5.1995).

Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, 75703 F-Paris Cedex 13, puhelin: (33-1) 44 97 23 02, faksi: (33-1) 44 97 05 70.

Tässä ilmoituksessa mainitut säädöstekstit ovat saatavana seuraavasta Internet-osoitteesta: http://www.legifrance.gouv.fr

(1) EYVL L 164, 30.6.1994, s. 3.